slabozrakých občanov, príspevok vo výške 2,6 milióna korún ešte koncom januára. Rozhodnutie Predstavenstva rešpektoval na svojom zasadaní 17. marca aj Správny výbor Okresného úradu práce v Levoči. O tom sme už v našom denníku písali. Pre objasnenie ešte uvádzame, že pridelenie finančných prostriedkov družstvu značne skomplikovalo vyhlásenie konkurzu na družstvo 18. januára a následné odvolanie vedenia družstva voči vyhlásenému konkurzu. Nastala tým kuriózna situácia, keď Národný úrad práce v snahe pomôcť výrobnému družstvu poskytol financie subjektu, ktorý je v konkurze. Vyhlásenie konkurzu a odvolanie voči konkurzu, však značne skomplikovali prevod peňazí na účet družstva. Peniaze pre Obzor síce reálne existujú, ale družstvo ich de facto nedostalo. Zaujímalo nás, aký je aktuálny stav s prevodom peňazí. Obrátili sme sa preto na riaditeľku Okresného úradu práce v Levoči Martu Sásikovú.
"Sme takmer denne v kontakte so správkyňou konkurznej podstaty a riešime problém, akým spôsobom tieto peniaze družstvu poskytnúť. Samozrejme je tiež na jeho vedení, aby preukázalo opodstatnenosť ďalšej existencie družstva."
Ako ďalej povedala, ľudia sa na ňu často obracajú s otázkou, čo bude ďalej. Družstvo je však v konkurze a Národný úrad práce musí túto skutočnosť rešpektovať. "Takmer denne ľuďom vysvetľujem zákon o konkurze a vyrovnaní, ale ja predsa tento zákon nemôžem vysvetľovať. Tieto veci je treba konzultovať so správkyňou konkurznej podstaty. Viem však, že zákon o konkurze a vyrovnaní ešte neznamená nevyhnutnú likvidáciu družstva."
My len dodávame, že i podľa teraz platného zákona o konkurze a vyrovnaní môže družstvo podnikať, nesmie však ísť do straty. Väčšie možnosti podnikania organizácií, ktoré sa dostanú do konkurzu, by mala poskytovať pripravovaná novelizácia zákona o konkurze.
Riaditeľka Okresného úradu práce v Levoči Marta Sásiková zároveň skonštatovala, že zodpovednosť už teraz nie je na úrade práce, ale na družstve aby preukázalo svoju životaschopnosť. Napokon dodala, že ďalšie informácie je predčasné poskytovať, keďže každým dňom by sa mal daný problém vyriešiť.
Najdôležitejšie správy z východu Slovenska čítajte na Korzar.sme.sk.